30.12.2022
ET
Euroopa Liidu Teataja
C 498/21
Tulevikukindel linnaliikuvus 39. rõhutab, et kuigi uutel tehnoloogilistel lahendustel on oluline roll linnade elamisväärsemaks muutmisel, peaksid olemasolevad tehnoloogialahendused, nagu elektrilised (veo)jalgrattad ja elektrilised (trolli)bussid, trammid ja rongid olema heitevaba kauba- ja reisijateveo keskne element;
40. toonitab, et oluline on kiirendada liikumist integreeritud piletimüügisüsteemi suunas kõigi ühistranspordiliikide puhul.
Komitee kutsub komisjoni üles kavandama ühise eeskirja alusel ELi tasandi standarditud rakenduse väljatöötamist, et hõlbustada kogu ELi linnades juurdepääsu ühistranspordile ja edendada selle kasutamist, avaldades seeläbi positiivset mõju nii raudteeturismile kui ka pendelrändele;
41. nõuab tihedat ja varajast koostööd kohalike ja piirkondlike omavalitsustega Euroopa digiidentiteeditasku võimalikul kasutamisel transpordiettevõtjate ja reisijate poolt, nagu on märgitud uues linnalise liikumiskeskonna raamistikus;
42. tuletab meelde, et jagatud liikuvus on lahendus, mis aitab vähendada linnades liiklust ja ummikutega seotud probleeme, ning selle arendamist tuleks soodustada;
43. juhib tähelepanu sellele, et andmete kogumine on oluline transporditaristu planeerimise vahend ning seepärast tuleks kõik kogutud andmed teha kättesaadavaks kõigile asjaomastele osalejatele.
Kuigi on vajalik edendada lihtsalt kasutatavaid lahendusi, sealhulgas kõik-ühes mobiilirakendusi, tuleb tagada ka andmekaitse.
Piirkondades on vaja rakendada ühist koordineeritud andmekogumismetoodikat, mis hõlbustaks heade tavade vahetamist ja usaldusväärsete liikuvusnäi­ tajate võrdlemist;
44. rõhutab vajadust võtta kestliku liikuvuse poliitika kujundamisel nõuetekohaselt arvesse soolist mõõdet, arvestades nii naiste kui ka teiste rühmade konkreetseid vajadusi ja nende suuremat kaitsetust liikuvusvaesuse ees;
Säästva linnalise liikumiskeskkonna kavad kui peamine vahend linnaliikuvuse CO2 heite vähendamiseks 45. kinnitab oma toetust linnalise liikumiskeskkonna raamistiku kontekstis suurema tähelepanu pööramisele säästva linnalise liikumiskeskkonna kavadele ning sellekohase kohustusliku nõude kehtestamisele TEN-T määruse läbivaatamise ettepanekus kindlaks määratud üle 400 linnatranspordisõlme jaoks.
Linnad ja muud omavalitsusüksused, kes on juba välja töötanud säästva linnalise liikumiskeskkonna kava nõuetele vastavad kavad, peaksid aga saama neid kasutada;
46. toetab samuti soovitust, et linnad võtaksid vastu säästva linnalise liikumiskeskkonna kava, kuid rõhutab vajadust koostada sellised säästva linnalise liikumiskeskkonna kavad, mida saab laiendada mitme omavalitsusüksusega aladele, mis toimivad suurlinnapiirkondade või linnastutena;
47. peab tervitatavaks komisjoni kavatsust nõuda, et liikmesriigid rakendaksid pikaajalisi säästva linnalise liikumiskeskkonna kava toetusprogramme, et aidata parandada suutlikkust ja nende kavade rakendamist vastavalt ELi säästva linnalise liikumiskeskkonna kava suunistele, ning nõuab sellega seoses kohustuslikku tihedat koostööd kohalike ja piirkondlike omavalitsustega.
Komitee kutsub komisjoni üles looma tihedat koostööd säästva linnalise liikumiskeskkonna kava riiklike programmide juhtide ning kohapealsete kohalike ja piirkondlike omavalitsuste esindajate vahel ning seda koostööd praktikas jälgima;
48. rõhutab, et liikuvuse rohepöördega tegelemiseks linnapiirkondades on väga oluline, et säästva linnalise liikumiskeskkonna kavad hõlmaksid tõhusalt kõiki funktsionaalseid piirkondi.
Komitee kutsub komisjoni üles kaaluma viise, kuidas soodustada paremat ühendatust ja liikuvusteenuste kättesaadavust eeslinnades, linnalähipiirkondades ja ümbritsevates maapiirkondades;
49. väljendab heameelt väljakuulutatud näitajate ja võrdlusanalüüsi vahendite ühtlustatud paketi üle, mis on kavas avaldada 2022. aasta lõpuks, ning kavandatud Euroopa ühendamise rahastu toetusmeetme üle TEN-T linnatranspordi­ sõlmede toetamiseks selles valdkonnas.
Oluline on aga see, et näitajate väljatöötamine ja jälgimine ei põhjustaks linnadele ja omavalitsustele liigset töökoormust;